Viešųjų pirkimų tarnyba (toliau – Tarnyba), vadovaudamasi Lietuvos Respublikos viešųjų pirkimų, atliekamų gynybos ir saugumo srityje, įstatymo (toliau – Įstatymas) 9 straipsnio 1 dalies 1 punkto nuostatomis, vykdo Įstatymo ir su jo įgyvendinimu susijusių teisės aktų pažeidimų prevenciją. 
[bookmark: _Hlk238790860]Vadovaujantis Tarnybai Įstatyme nustatyta pažeidimų prevencijos funkcija, šiuo metu atliekama Gynybos resursų agentūros prie Krašto apsaugos ministerijos (toliau – Perkančioji organizacija) pirkimo Nr. 10189494 „Lazerinis šaulio treniruoklis ir automatizuota šaudymo aikštelės iššokanti taikinių linija (taikinių kėlikliai ir jų priedai) (parama Moldovai)“ (toliau – Pirkimas) dokumentų atitikties Įstatymui ir jį įgyvendinantiems teisės aktams peržiūra. Peržiūra prevenciniais tikslais atlikta tam tikra apimtimi, nevertinant Pirkimo techninėje specifikacijoje nustatytų Pirkimo objektui keliamų reikalavimų teisėtumo.
Tarnyba, prevencine tvarka peržiūrėjusi Pirkimo dokumentus bei atsižvelgdama į galiojantį teisinį reglamentavimą, teikia pastabas ir rekomendacijas (toliau – Rekomendacija) dėl Pirkimo dokumentų nuostatų.

1. Dėl Skelbime apie pirkimą (toliau – Skelbimas) pateiktos informacijos
1.1. Skelbimo procedūros dalies 2.1.2. papunktyje nurodyta Sutarties vykdymo vieta: „Bet kur“ neatitinka Pirkimo sąlygų 2.2. papunktyje nurodyto adreso: „Prekių pristatymo adresas – Mihai Viteazu g. 4, Cahu, Moldovos Respublika“. 
1.2. Skelbime pirkimo 1 dalies 5.1. papunkčio Pirkimo dalis aprašyme nurodytas pirkimo pavadinimas: LAZERINIS ŠAULIO TRENIRUOKLIS IR AUTOMATIZUOTA ŠAUDYMO AIKŠTELĖS IŠŠOKANTI TAIKINIŲ LINIJA (TAIKINIŲ KĖLIKLIAI IR JŲ PRIEDAI) (parama Moldovai); atitinkamai ir pirkimo 2 dalies 5.1. papunkčio Pirkimo dalis aprašyme nurodytas pirkimo pavadinimas, t. y. konkrečių pirkimo dalių aprašyme nurodyti abiejų pirkimo dalių pavadinimai, neatitinkantys konkrečios pirkimo dalies pirkimo objekto aprašymo, nurodyto Pirkimo sąlygų 2.1. papunktyje. 
1.3. Pirkimo abiejų dalių Skelbimo 5.1.11. papunkčių Pirkimo dokumentai nuostatos: „Kalbos, kuriomis oficialiai skelbiami pirkimo dokumentai: lietuvių kalba. Kalbos, kuriomis neoficialiai skelbiami pirkimo dokumentai (ar jų dalys): lietuvių kalba“ prieštarauja Pirkimo sąlygų 1.8. papunkčio: „Perkančiosios organizacijos ir tiekėjų bendravimas ir keitimasis informacija, atliekant šį pirkimą, vyksta naudojantis CVP IS priemonėmis lietuvių arba anglų kalbomis“ bei 3.7. papunkčio „Paraiška bei kiti dokumentai pateikiami lietuvių arba anglų kalba“ nuostatoms. Tarnyba pastebi, kad CVP IS Pirkimo sąlygos paskelbtos lietuvių ir anglų kalbomis, Pirkimo sąlygų 8 priedas „Prekių viešojo pirkimo-pardavimo sutarties projektas“ (toliau – Sutarties projektas) parengtas lietuvių ir anglų kalbomis.
Vadovaujantis Įstatymo 35 straipsnio 3 dalimi, „Pirkimo dokumentų sudedamoji dalis yra <...> skelbimas apie pirkimą. <...> Tuo atveju, kai skelbime apie pirkimą <...> pateikta informacija neatitinka informacijos, pateiktos kituose pirkimo dokumentuose, teisinga laikoma informacija, nurodyta skelbime apie pirkimą <...>“. Tarnyba rekomenduoja patikslinti informaciją Skelbime, nurodant, kokiomis kalbomis skelbiami pirkimo dokumentai ir kokiomis kalbomis turi vykti bendravimas ir keitimasis informacija.

2. Dėl Sutarties projekto sąlygų
2.1. Sutarties projekto Specialiosios dalies 2.1 papunktyje nurodyta: „Pradinės Sutarties vertė Eur be PVM“; „Pradinė Sutarties vertė Eur su PVM“, o 2.3 papunktyje nurodyta: „Pardavėjas į Sutarties kainą/Prekių įkainius privalo įskaičiuoti visas su Prekių tiekimu susijusias išlaidas ir mokesčius“. Atsakyme į Tarnybos paklausimą (toliau – Atsakymas) paaiškindama, ką Perkančioji organizacija laikys Sutarties kaina ir Prekių įkainiais, Perkančioji organizacija nurodė: „Perkančioji organizacija patikslins Sutarties projekto nuostatas ir vietoje sąvokos „Prekių įkainiai“ naudos sąvoką „Sutarties kaina“. Perkančioji organizacija paaiškina, kad pagal pirkimo dokumentus tiekėjas kiekvienai pirkimo daliai pateikia vieną bendrą pasiūlymo kainą, kuri, sudarius sutartį, tampa pradine Sutarties verte (Sutarties kaina)“. 
Tarnyba pastebi, kad sąvokos Pradinės sutarties vertė Eur be PVM ir Sutarties kaina nėra tapačios.
Vadovaudamasi Įstatymo 35 straipsnio 4 dalimi, kad „Pirkimo dokumentai turi būti tikslūs, aiškūs, be dviprasmybių, kad tiekėjai galėtų pateikti pasiūlymus, o perkančioji organizacija – nupirkti tai, ko reikia“, Tarnyba rekomenduoja Sutarties projekto Kainodaros taisyklių nustatymo metodikoje[footnoteRef:1] nurodytas sąvokas. Papildomai rekomenduojama įvertinti Tarnybos patvirtintose tipinių pirkimo sutarčių sąlygose nurodytas sąvokas: Pradinės sutarties vertė – Specialiosiose sąlygose nurodyta vertė be pridėtinės vertės mokesčio; Sutarties kaina – pagal Sutartį Tiekėjui mokėtina suma, įskaitant visus privalomus mokesčius ir išlaidas; bei atskirai nurodomą PVM. [1:  Patvirtinta Tarnybos direktoriaus 2017 m. birželio 28 d. įsakymu Nr. 1S-95.] 

2.2. Sutarties projekto Specialiosios dalies 3.1. papunktyje  nurodyta: „Pardavėjas įsipareigoja Prekes Sutarties Specialiosios dalies 3.2 papunktyje  nurodytu adresu pristatyti ne vėliau kaip per 12 (dvylika) mėnesių nuo Sutarties įsigaliojimo dienos“, o 10.1. papunktyje  nurodyta: „Sutartis galioja 15 (penkiolika) mėnesiai nuo Sutarties įsigaliojimo dienos <...>“. Atsakyme dėl šių nuostatų paaiškinimo Perkančioji organizacija nurodė: „Sutarties vykdymo (Prekių pristatymo) terminas – iki 12 mėnesių nuo Sutarties įsigaliojimo dienos; Sutarties galiojimo terminas – 15 mėnesių nuo Sutarties įsigaliojimo dienos; Papildomi 3 mėnesiai tarp Prekių pristatymo termino pabaigos ir Sutarties galiojimo termino pabaigos yra numatyti Prekių priėmimo, mokymų įvykdymo, dokumentų administravimo ir atsiskaitymo procedūroms užtikrinti.“ Tarnyba pastebi, kad Prekių priėmimas, mokymų įvykdymas bei dokumentų administravimas yra sutarties vykdymo sąlygos. Sutarties galiojimo terminas apima laikotarpį, reikalingą tinkamam atsiskaitymui už pagal Sutarties projektą pristatytas Prekes, t. y. 30 (trisdešimt) dienų nuo sąskaitos faktūros gavimo dienos, kaip nurodyta Sutarties projekto Specialiosios dalies 4.1. papunktyje. Tarnyba rekomenduoja peržiūrėti Sutarties projekte nustatytus sutarties vykdymo ir galiojimo terminus, ir, jeigu reikia, patikslinti Pirkimo sąlygas.
2.3. Sutarties projekto Specialiosios dalies 5.4. papunktyje nurodyta: „Sutarties Specialiosios dalies 3.8 punkte nurodytų sąlygų pažeidimas būtų laikomas esminiu sutarties pažeidimu, dėl kurio Pirkėjas turi teisę vienašališkai Sutarties Bendrosios dalies 9.2 punkte nustatyta tvarka Sutartį nutraukti.“ Sutarties projekto Specialiosios dalies 3.8 papunktyje nustatytas reikalavimas: „3.8. Pardavėjui draudžiama (be atskiro Pirkėjo raštiško sutikimo) Sutarties Specialiosios dalies 3.2 punkte nurodytu adresu pristatyti Prekes (Prekių pakuotes), prie kurių yra pridėti papildomi, Sutarties 1 priede nenurodyti elektronikos prietaisai, skirti vietos nustatymui ir duomenų perdavimui“. 
Atsakyme, kaip Perkančioji organizacija tikrins ir (ar) įsitikins, kaip tiekėjas laikosi Sutarties projekto Specialiosios dalies 3.8 papunktyje nustatyto reikalavimo, Perkančioji organizacija nurodė: „Perkančioji organizacija nenustato specialios techninės kontrolės procedūros ar privalomo elektroninių prietaisų aptikimo mechanizmo. Sutarties Specialiosios dalies 3.8 punkte papunktyje nustatytas draudimas yra tiekėjo sutartinis įsipareigojimas, kurio laikymąsi tiekėjas patvirtina pateikdamas pasiūlymą ir sudarydamas Sutartį. Vadovaujantis Sutarties Specialiosios dalies 6.2  papunkčiu, prekių priėmimo metu Pirkėjas turi teisę tikrinti pristatytų prekių ir jų pakuočių atitiktį Sutarties reikalavimams, prašyti tiekėjo paaiškinimų, dokumentų bei kitos informacijos, susijusios su pristatomų prekių komplektacija ir pristatymu“. Tarnyba pastebi, kad Sutarties projekto Specialiosios dalies 3.8 papunktyje nurodytų sąlygų pažeidimas būtų laikomas esminiu sutarties pažeidimu, dėl kurio Pirkėjas turi teisę vienašališkai Sutarties projekto Bendrosios dalies 9.2 papunktyje nustatyta tvarka sutartį nutraukti, todėl Sutarties projekto Specialiosios dalies 3.8 papunktyje nustatyto reikalavimo kontrolė negali būti sietina su pasirinktina teise tikrinti arba netikrinti.
Atsižvelgiant į tai, kad pirkimo dokumentai turi būti tikslūs, aiškūs, be dviprasmybių (Įstatymo 35 straipsnio 4 dalis), Tarnyba rekomenduoja Sutarties projekto nuostatose aiškiai aprašyti ir nurodyti, kaip Perkančioji organizacija tikrins ir (ar) įsitikins, kaip tiekėjas laikosi Sutarties projekto Specialiosios dalies 3.8 papunktyje nustatyto reikalavimo.

3. Kiti pastebėjimai
Pirkimo sąlygų 2.1. papunktyje nurodytas Pirkimo objektas: „2.1.1. 1-a pirkimo dalis - Lazerinis šaulio treniruoklis (1 vnt.); 2.1.2. 2-a pirkimo dalis - Automatizuota šaudymo aikštelės iššokanti taikinių linija (taikinių kėlikliai ir jų priedai) (1 vnt.)“. Pasiūlymo formoje bei Techninėse specifikacijose 1 ir 2 dalims mato vienetu nurodytas komplektas. Tarnyba rekomenduoja Pirkimo sąlygose suvienodinti pirkimo objektų mato vienetą.


Nors Tarnyba nevertino šio Pirkimo 1 ir 2 prieduose „Techninė specifikacija“ nustatytų reikalavimų perkamoms prekėms, tačiau primena, kad Įstatymo 40 straipsnio 2 dalis nustato, kad techninė specifikacija turi užtikrinti konkurenciją ir nediskriminuoti tiekėjų. Konkurencijos užtikrinimo ir tiekėjų nediskriminavimo imperatyvas gali būti pažeistas tiek techninėje specifikacijoje tiesiogiai įtvirtinant nepagrįstas, perteklines ar kitais būdais konkurenciją ribojančias sąlygas, tiek nustatant Įstatymo 40 straipsnio nuostatas formaliai atitinkančius reikalavimus, kurių deriniu (sąlygų grupe) ar jų visuma viešojo pirkimo sąlygos pritaikomos vienam tiekėjui ar gamintojui (ar labai siauram jų ratui). Atkreiptinas dėmesys, kad pirkimo vykdytojo nustatyti aukšti arba itin specifiniai reikalavimai (pavyzdžiui, svoriui, matmenims, medžiagiškumui ir pan.) pateisinami tik tada, jeigu, atsižvelgiant į pirkimo dokumentus, šie reikalavimai neišvengiamai kyla iš viešojo pirkimo sutarties dalyko ir pirkimo vykdytojas turi patikimą ir įtikinamą tokių reikalavimų nustatymo pagrindimą. Jei reikalavimai neišvengiamai nekyla iš pirkimo sutarties dalyko, pirkimo vykdytojas juos nustatydamas privalo  pridėti frazę „arba lygiavertis“ (Lietuvos Aukščiausiojo Teismo 2019 m. sausio 2 d. nutartis civilinėje byloje Nr. e3K-3-32-378/2019; Europos Sąjungos Teisingumo Teismo 2026 m. balandžio 16 d. sprendimas byloje C-568/24). Pažymėtina, kad visais atvejais už tinkamą Pirkimo dokumentų (įskaitant konkurenciją užtikrinančios ir tiekėjų nediskriminuojančios techninės specifikacijos) parengimą, yra atsakinga Perkančioji organizacija, todėl jos pareiga yra užtikrinti, kad tiek rengiant konkretaus pirkimo dokumentus, tiek vykdant pirkimo procedūras būtų užtikrintas viešųjų pirkimų principų laikymasis. 

Atsižvelgdama į aukščiau nurodytą informaciją, Tarnyba rekomenduoja peržiūrėti ir patikslinti Pirkimo dokumentus pagal šioje Rekomendacijoje pateiktas pastabas. 
Visais atvejais sprendimą dėl tolimesnio Pirkimų procedūrų vykdymo ar nutraukimo priima pati Perkančioji organizacija, vadovaudamasi Įstatymo 29 straipsnio 3[footnoteRef:2] ir 4[footnoteRef:3] dalių nuostatomis.  [2:  „Perkančioji organizacija privalo nutraukti pradėtas pirkimo ar projekto konkurso procedūras, jeigu buvo pažeisti šio įstatymo 17 straipsnio 1 dalyje nustatyti principai ir atitinkamos padėties negalima ištaisyti“.]  [3:  „Perkančioji organizacija turi teisę savo iniciatyva nutraukti pradėtas pirkimo ar projekto konkurso procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas perkančiosios organizacijos poreikių neatitinkantis pirkimo objektas“.] 

